**Einar «Jeja» Gundersen** (født 20. september 1896 i Hjellen, Skien, død 29. oktober 1962 i Tønsberg) var en norsk landslagsspiller i fotball. Han var en målfarlig spiller som var spesielt kjent for hodespillet sitt fra sin posisjon på indre venstre. Det finnes ingen eksakt statistikk for hvor mange mål «Jeja» scoret i sin klubbkarriere, men det anslås at han scoret omtrent 500 mål på 400 kamper.

Klubbkarriere
-------------

Einar Gundersen debuterte for Odd i 1914 og spilte for dem til 1927, med unntak av én sesong i Snøgg (1916). Han vant Norgesmesterskapet med Odd i 1915, 1919, 1922, 1924 og 1926. I tillegg vant han seks kretsmesterskap med Odd og ett med Snøgg. Gundersen ble i 1934
utnevnt til æresmedlem i Odd.

I perioden desember 1921 til mai 1922 spilte han for den franske klubben FC Cette. Han scoret sju mål i debutkampen, og ble straks en publikumsyndling. Likevel takket han nei til å forlenge oppholdet. Han avslo på samme tid også et tilbud om å bli profesjonell i Millwall.

I 1928 flyttet Gundersen til Tønsberg, hvor han hadde fått jobb som brannmann. Her ble han også spillende trener i Tønsberg Turn, der han spilte til han la opp i 1932.

Landslagskarriere
-----------------

Einar Gundersen debuterte på Norges landslag mot Danmark i 1917. Han spilte totalt 33 landskamper frem til 1928 og scoret 26 mål.

Einar Gundersen scoret ett av målene i Norges første landslagsseier, 3-1 over Danmark i 1918. Året etterpå var han med på å vinne nordisk mesterskap.

I 1920 var han med i OL i Antwerpen, der Norge slo regjerende mester og storfavoritt Storbritannia 3-1. Einar Gundersen scoret ett av målene.

Etter at han la opp, var Einar Gundersen medlem av landslagets uttakningkomité i mange år, hvor han blant annet har fått æren for å ha «oppdaget» Thorbjørn Svenssen.

Annet
-----

Einar Gundersen fikk flere utmerkelser for sine meritter som fotballspiller, blant annet NFFs høyeste utmerkelse, gullmerket, i 1928. Han var også aktiv lokalpolitiker for Arbeiderpartiet i Tønsberg.

Hans yngre bror, Olav Gundersen, og nevø, Einar «Jeisen» Gundersen, spilte også på Norges landslag.

Bibliografi
-----------

* Gunnar Haraldsen: *Jeja – hodespiller nr. 1*, Aschehoug, Oslo, 1958.

Referanser
----------

1. ↑   Store norske leksikon, oppført som Einar d.e. Gundersen, Store norske leksikon-ID Einar\_d.e.\_Gundersen[Hentet fra Wikidata]
2. ↑  Sæter, Svein: *A-Laget: Norges 25 største fotballspillere gjennom tidene*, Damm forlag (2005). ISBN 8204100965.
3. ↑  «Norge - Danmark 1 - 2». Norges Fotballforbund. Besøkt 11. januar 2014.
4. ↑  «Einar Gundersen». Norges Fotballforbund. Arkivert fra originalen 11. januar 2014. Besøkt 11. januar 2014.

Eksterne lenker
---------------

* (en) Einar Gundersen – Olympedia Rediger på Wikidata

* (en) Einar Gundersen – Transfermarkt Rediger på Wikidata

* (en) Einar Gundersen – national-football-teams.com Rediger på Wikidata

* (en) Einar Gundersen – WorldFootball.net Rediger på Wikidata

* (en) Einar Gundersen – FootballDatabase.eu Rediger på Wikidata

* (en) Einar Gundersen – EU-Football.info Rediger på Wikidata

* (no) Einar Gundersen – Norges Fotballforbund Rediger på Wikidata

| * v
* d
* r
Norges tropp – Sommer-OL 1920 |
| --- |
| 
* GK Wathne
* GK Lagesen
* DF Aulie
* DF Johnsen
* DF Skou
* MF G. Andersen
* MF Halvorsen
* MF Mohn
* MF Wold
* FW Aas
* FW A. Andersen
* FW Gundersen
* FW Helgesen
* FW Holm
* FW Paulsen
* FW Semb Thorstvedt
* FW Wilhelms
* Landslagstrener: McPherson

 | Flagget til Norge |

|  |  |
| --- | --- |
| Oppslagsverk/autoritetsdata | Store norske leksikon **·** Prabook
 |